**KVIETIMAS DALYVAUTI MOKYMUOSE**

 **“Intensyvios integracijos modelis.**

**Konsultacinė pagalba elgesio-emocinių sunkumų turinčiam**

**vaikui ir jo šeimai “**

**2022**

**Mokymų tikslas** – su elgesio-emocijų sunkumų/sutrikimų turinčiais vaikais ir jų šeimomis dirbantiems specialistams-konsultantams: psichologams, psichoterapeutams, socialiniams darbuotojams teikti teorines ir praktines žinias apie elgesio-emocijų sutrikimų turintį vaiką ir jo šeimą, bei konsultacinio darbo su jais ypatumus, stiprinti gebėjimus specialistų, teikiančių psichologinę bei konsultacinę pagalbą elgesio-emocinių sunkumų/sutrikimų turintiems vaikams ir jų šeimoms.

**Mokymų uždaviniai:** suteikti specialistams:

* teorines žinias apie elgesio-emocinių sutrikimų/sunkumų turintį vaiką ir jo šeimą (apie sutrikimų specialiuosius požymius, jų susiformavimo istoriją);
* pasitikėjimo santykio su šiais klientais kūrimą, pagrindines problemas, kurios tam trukdo (apie šių sutrikimų specifiškumą, apie psichologinių sunkumų, gynybų formavimąsi žmoguje bei šeimoje; pažeistumo lygius; apie naudojamas psichologines gynybas ir jų sąlygojimus bendravimo ypatumus);
* teorines ir praktines žinias apie pagalbos galimybes ir ribas (kiek galime įtakoti žmogaus norą keistis, kada keičiasi žmogus); vidinę asmeninę motyvaciją pokyčiui tiek vaike, tiek šeimoje;
* teorines ir praktines žinias apie parengtą „Intensyvios integracijos modelį“ (jo principus, specifiškumą, konsultacines technikas, jų taikymo galimybes bei ribotumus);
* teorines ir praktines žinias apie Naratyvinės, „Į šeimą orientuotos praktikos“ ir Kognityvinės elgesio terapijos siūlomus darbo su sunkumų turinčia šeima metodus bei efektyvių jų taikymą praktinėse situacijose.

**Planuojamos mokymų temos:**

* Elgesio-emocinių sutrikimų/sunkumų turintis vaikas ir jo šeima. Elgesio-emocijų sutrikimų/sunkumų jų tipai, požymiai, pasireiškimas, susiformavimo istorija;
* Psichologiniai pažeistumai šeimoje, asmenyje ir vaike, psichologinės gynybos bei jų prasmės;
* Kito asmens galima įtaka, jos prasmė bei ribos (kiek galime įtakoti žmogaus norą keistis, kada keičiasi žmogus);
* „Intensyvios integracijos modelis“ (jo principai, specifiškumas, konsultacinės technikos, jų taikymo galimybės bei ribotumai); Naratyvinės, „Į šeimą orientuotos praktikos“ ir Kognityvinės elgesio terapijos siūlomi darbo su sunkumų turinčia šeima metodai bei efektyvus jų taikymas praktinėse situacijose.
* Sunkių atvejų aptarimai.

**Lektorė:** dr. Ieva Šidlauskaitė-Stripeikienė (psichologė – psichoterapeutė, lektorė).

**Mokymų organizavimas:**

* + - Mokymai vyks: **2022 m. balandžio 4 ,5, 11, 12** dienomis.
		- Adresas: vyks nuotoliniu būdu per Hangouts meet programą.
		- Vienų mokymų trukmė – 32 val., keturios dienos, (taip pat vyks atvejų aptarimo grupės, bei individualūs aptarimai).
		- Mokymus sudarys teorinė (40 procentų visos mokymų programos) ir praktinė dalis (60 procentų visos mokymų programos). Mokymų dalyviams bus pateikta teorija ir praktinės užduotys, įvairių atvejų analizė bei jų sprendimo būdai (įtraukiant tiek teorines paskaitas, tiek konkrečių situacijų bei atvejų analizę, praktinių įgūdžių taikant motyvacines technikas formavimą, dirbant mažose grupėse). Praktinė mokymų dalis apims savarankiškas individualias užduotis, praktinių, Lietuvos situaciją atitinkančių ir aktualių atvejų analizę.
		- Baigus mokymus dalyviams bus išduodamas pažymėjimas, liudijantis, kad dalyvis išklausė mokymus (nurodant mokymų pavadinimą, valandų skaičių).
* Mokymai vykdomi projekto, kurį remia CPVA apimtyse.

**MOKYMŲ PROGRAMA:**

I diena

9.00 – 9.30 Mokymų pradžia, susipažinimas

9.30 – 12.00 Teorinė dalis. „Elgesio-emocinių sutrikimų/sunkumų turintis vaikas ir jo šeima. Elgesio-emocijų sutrikimų/sunkumų jų tipai, požymiai, pasireiškimas, susiformavimo istorija; klausimai-atsakymai

12.00 – 13.00 Teorinė -praktinė dalis. Konsultavimas. Kito asmens galima įtaka, jos prasmė bei ribos (kiek galime įtakoti žmogaus norą keistis, kada keičiasi žmogus)

13.00-14.00 *pietų pertrauka*

14.00 – 18.00 Praktinė – refleksinė užduotis „Mano asmeninis santykis su elgesio sunkumais: jausmai, mintys“ Praktinė savarankiška užduotis - aptarimas su kolegomis porose-grupėse, užduočių patarimas, refleksija. Praktinės užduoties aptarimas namų darbams.

II diena

9.00 -9.30 Mokymų pradžia, savo savijautos aptarimas

9.30 – 12.00 Teorinė dalis. “Psichologiniai pažeistumai šeimoje, asmenyje ir vaike, psichologinės gynybos bei jų prasmės”, klausimai-atsakymai

12.00 – 13.00 Teorinė -praktinė dalis. Konsultavimas. Terapinis asmens, vaiko gydymas. Pagrindiniai principai ir metodai

13.00-14.00 *pietų pertrauka*

14.00 – 18.00 Praktinė, patyriminė dalis „Konsultacinis darbas su elgesio-emocinių sunkumų vaiką turinčia šeima; kas man sekasi, kas ne“. Praktinė savarankiška užduotis - aptarimas su kolegomis porose-grupėse, užduočių patarimas, refleksija. Praktinės užduoties aptarimas namų darbams.

III diena

9.00 – 9.30 Mokymų pradžia, savo savijautos aptarimas

9.30 – 12.00 Teorinė - praktinė dalis „Savo patirties refleksija”: kaip aš prisiderinu/priimu naujus dalykus/įgūdžius/pokyčius ? Praktinės dalies aptarimas. Praktinių sunkių atvejų analizė „Jausminis ventiliavimas, kognityviniai procesai susidūrus su sunkiu įvykiu“.

12.00-13.00 Praktinė dalis “Refleksinės lentelės pildymas.”

13.00-14.00 *pietų pertrauka*

14.00 – 18.00 Praktinė dalis “Refleksinės lentelės pildymas” aptarimas porose. Praktinė, patyriminė dalis – refleksinė užduotis savo konsultaciniame darbe “Aš ir elgesio-emocinių sunkumų turintis vaikas. Jo šeima”, Praktinė savarankiška užduotis - aptarimas su kolegomis porose-grupėse, Praktinė savarankiška užduotis - aptarimas su kolegomis porose-grupėse, užduočių patarimas, refleksija. Praktinės užduoties aptarimas namų darbams.

IV diena

9.00 – 9.30 Mokymų pradžia, savo savijautos aptarimas

9.30 – 12.00 Teorinė dalis „Intensyvios integracijos modelis“ (jo principai, specifiškumas, konsultacinės technikos, jų taikymo galimybės bei ribotumai). Šeimos, kurios gali gauti pagalbą, jų siuntimas, bendradrabiavimas teikiant pagalbą, atgalinis ryšys

12.00 – 13.00 Teorinė dalis Naratyvinės, „Į šeimą orientuotos praktikos“ ir Kognityvinės elgesio terapijos siūlomus darbo su sunkumų turinčia šeima metodus bei efektyvių jų taikymą praktinėse situacijose

13.00-14.00 *pietų pertrauka*

14.00 – 18.00 Praktinė dalis, anksčiau paskirtų namų užduočių aptarimas su lektore, klausimai-atsakymai.